Proiectul

”Comunități rezistente la schimbări climatice prin abilitarea femeilor”

**PROGRAMUL DE GRANTURI DESTINATE ONG-URILOR** PENTRU ASISTENȚĂ femeilor cu activitate economică în gospodăriile casnice (Cohorta II)

**GHIDUL DE APLICARE**

**2022**

**CONTEXT**

Moldova se confruntă cu multe probleme de mediu semnificative. Gestionarea necorespunzătoare a deșeurilor solide duce la poluarea solului, aerului și a apelor, pe când gestionarea neadecvată a pădurilor și practicile agricole nedurabile rezultă în degradarea solului și pierderea biodiversității. Toate acestea afectează direct și indirect condițiile de trai și sănătatea populației, precum și dezvoltarea economică contribuind la creșterea ulterioară a sărăciei, în special în regiunile rurale.

Luând în considerare structura sa economică și caracteristicile geografice, Moldova este foarte vulnerabilă la schimbarea climatică. Începând cu anii 1980, clima din Republica Moldova a evoluat puternic către condiții mai aride, în special creșterea temperaturii medii, seceta și inundațiile care sunt riscurile climatice majore, iar dezastrele climatice în Moldova survin mai frecvent și mai des cauzând în mediu pierderi economice enorme în fiecare an.

**INFORMAȚIE DESPRE PROIECT**

Proiectul ”**Comunități rezistente la schimbări climatice prin abilitarea femeilor”** își propune să susțină mai mulți actori locali din regiunile țintă în identificarea, formularea, planificarea și implementarea inițiativelor de reducere a degradării mediului și de sporire a rezilienței la schimbările climatice.

**Obiectivul Proiectului** este de a construi comunități inclusive, durabile și rezistente și de a crea un mediu favorabil pentru abilitarea economică, socială și educațională a femeilor. Obiectivul proiectului va fi atins prin intermediul a patru rezultate:

1. Mijloace de trai durabile, temeinice din perspectiva mediului și reziliente la schimbările climatice sunt definite, iar capacitățile și cunoștințele privind mediul, schimbările climatice și dimensiunea de gen sunt consolidate și implementate cu succes;

2. Capacitățile ONG-urilor de a oferi expertiză APL-urilor și femeilor în domeniul rezilienței față de schimbările climatice, dezvoltarea durabilă și integrarea dimensiunii de gen sunt consolidate;

3. Practicile și proiectele prietenoase mediului și reziliente față de schimbările climatice sunt implementate de gospodăriile conduse de femei, producătoarele agricole și comunități;

4. Practicile și modelele de business durabile și reziliente față de schimbările climatice sunt diseminate și replicate.

Principalii beneficiari ai proiectului sunt ONG-uri, gospodării conduse de femei, femei-antreprenoare, APL-urile din raioanele țintă Nisporeni, Călărași, Basarabeasca, Leova, UTA Găgăuzia, zona de securitate și regiunea transnistreană.

Pentru a atinge rezultatele scontate, **proiectul ”Comunități rezistente la schimbări climatice prin abilitarea femeilor”** va oferi asistență financiară femeilor care conduc o gospodărie casnică din raioanele Nisporeni, Călărași, Basarabeasca, Leova, UTA Găgăuzia, zona de securitate și regiunea transnistreană, în vederea practicării activităților generatoare de venituri, prietenoase mediului și reziliente la schimbări climatice. Astfel, de suport din partea Proiectului vor beneficia 56 de femei cu activitate economică în gospodării casnice din Cohorta II.

Programul de granturi oferit femeilor cu activitate economică în gospodăriile casnice Cohorta II este implementat in perioada octombrie 2022 – august 2023.

Un rol important în promovarea protecției mediului și a dezvoltării reziliente o au ONG-urile din domeniul mediului și dezvoltării locale, schimbări climatice și alte domenii conexe.

Conform documentului de proiect și bugetului aprobat, Proiectul PNUD/”Comunități rezistente la schimbări climatice prin abilitarea femeilor” își propune să selecteze 3 ONG-uri care vor fi sprijinite financiar și care vor activa în zonele țintă ale proiectuluioferind femeilor inițiatoare de activități economice în gospodăriile casnice expertiza necesară în domeniul de protecție a mediului și de adaptare la schimbările climatice, cu acces pentru toate categoriile de grupuri sociale și de gen.

**Concursul de granturi este gestionat de compania** **AXA Management Consulting în parteneriat cu Centrul CONTACT și Agenția INNOVATION, în baza contractului de parteneriat încheiat cu PNUD Moldova în cadrul proiectului ”Comunități rezistente la schimbări climatice prin abilitarea femeilor”.**

**Prezentul Ghid de aplicare descrie modalitatea de aplicare la Programul de granturi destinat ONG-lor care urmează să ofere asistența necesară femeilor** **care conduc o gospodărie casnică din regiunile țintă în implementarea și asigurarea durabilității inițiativelor din domeniu protecției mediului și rezilienței climatice.**

# SCOP ȘI OBIECTIVE

**Scopul** **acestui Program de Granturi** este de a antrena ONG-le de mediu selectate in promovarea măsurile de reziliență climatică și de protecție a mediului la nivel local prin oferirea asistenței necesare femeilor ce reprezintă gospodării casnice în pregătirea, implementarea si asigurarea durabilității inițiativelor finanțate de PNUD. Acest scop va fi atins prin realizarea următoarelor obiective:

* Dezvoltarea capacităților interne ale ONG-urilor selectate în vederea oferii asistenței necesare femeilor ce reprezintă gospodării casnice – beneficiare de granturi - în implementarea și asigurarea durabilității activităților generatoare de venituri, rezistente la schimbarea climei.
* Colaborarea ONG-urilor cu femeile inițiatoare de activități economice din regiunile țintă privind consolidarea capacităților în domeniul desfășurării unei activități economice în gospodăria casnică prin dezvoltarea serviciilor și produselor prietenoase mediului, durabile și rezistente la schimbarea climei.

În cadrul concursului de granturi urmează a fi selectate **3 ONG-uri** dindomeniul mediului și dezvoltării locale, schimbări climatice și alte domenii conexe, care vor acumula punctajul cel mai mare. ONG-le selectate vor activa în regiunile țintă ale Proiectului ”Comunități rezistente la schimbări climatice prin abilitarea femeilor” și vor acorda asistență necesară pentru femeile inițiatoare de activități economice în gospodăriile casnice din raioanele Nisporeni, Călărași, Basarabeasca, Leova, UTA Găgăuzia, zona de securitate și regiunea transnistreană.

**DESFĂȘURAREA CONCURSULUI DE SELECTARE**

Procesul de selectare va fi organizat în baza unui concurs deschis. ONG-urile cu experiență relevantă, inclusiv cele care au beneficiat de asistență și consolidare de capacități în cadrul proiectului, sunt invitate să participe la concurs și să-și exprime interesul de a oferi asistență și mentorat grupului țintă.

Cele 3 ONG-uri selectate, vor asista cele 56 femei din grupul țintă și vor oferi mentorat și ghidare la etapa de implementare și durabilitate a proiectelor.

Propunerile de proiect prezentate vor fi analizate și evaluate în baza criteriilor de selectare, iar lista finală de proiecte propuse pentru finanțare va fi aprobată de către Consiliul Proiectului ”Comunități rezistente la schimbări climatice prin abilitarea femeilor”.

**SARCINI PENTRU ONG-URI ÎN CADRUL CONTRACTULUI DE GRANT**

ONG-le selectate în baza concursului vor oferi suport în perioada ianuarie - august 2023, prin acordarea serviciilor de coaching și mentorat femeilor ce reprezintă gospodării casnice din regiunea acoperită în elaborarea și implementarea afacerilor locale prin dezvoltarea serviciilor și produselor prietenoase mediului, durabile și rezistente la schimbarea climei.

Ca rezultat al acestui concurs ONG-le selectate vor asigura **următoarele sarcini:**

* Vor oferi coaching și mentorat femeilor cu activitate economică în gospodăriile casnice –beneficiare de granturi în implementarea și asigurarea durabilității activităților generatoare de venituri, rezistente la schimbarea climei.
* Vor identifica necesitățile de instruire a beneficiarelor pentru domeniile: activități generatoare de venit, piața de desfacere, celor mai bune practici ecologice, managementul durabil al solului, energie regenerabilă, managementul resurselor de apă și alte activități prietenoase mediului și de adaptare la schimbările climatice.
* Vor acorda minim 4 ore de asistență de coaching și mentorat per beneficiară selectată pe lună, începând cu etapa de implementare a activității economice menite să sporească reziliența climatică;
* Vor realiza cel puțin o vizită per beneficiar o dată la două luni în perioada de implementare a proiectelor finanțate;
* Vor asista beneficiarele de granturi în gestiunea eficientă a proiectelor susținute financiar în cadrul Proiectului ”Comunități rezistente la schimbări climatice prin abilitarea femeilor”.
* Vor implementa instrumente de monitorizare a implementării proiectelor susținute.

Notă: *Selectarea ONG-lor va fi realizată de AXA Management Consulting în parteneriat cu Centrul CONTACT și Agenția INNOVATION, cu implicarea și asistența din partea Proiectului ”Comunități rezistente la schimbări climatice prin abilitarea femeilor”.*

*Fiecare ONG selectat va fi responsabil de una din zonele de activitate:*

***Zona 1*** *– raioanele Călărași, Nisporeni, Leova, Basarabeasca*

***Zona 2*** *– UTA Găgăuzia*

***Zona 3*** *– zona de securitate și regiunea transnistreană*

# CRITERII DE EVALUARE ȘI SELECTARE

|  |  |
| --- | --- |
| **Criterii de evaluare – capacitate administrativă și eligibilitate** | **Punctaj maxim** |
| 1. ONG local/regional/național înregistrat, cu minim 3 ani de experiență de activitate
 | 5 |
| 1. ONG-ul localizat în sau adiacent raioanelor/zonelor țintă ale proiectului
 | 10 |
| 1. Experiență de activitate, inițiative/proiecte implementate în ultimii 3-5 ani relevante cu domeniile: dezvoltarea sustenabilă comunitară în contextul schimbărilor climatice, protecția mediului, susținerea sectorului de afaceri, ecologie, integrarea de gen în aspecte climatice și de mediu, instruiri obținute în domeniile menționate
 | 10 |
| 1. Practici de parteneriate locale, inclusiv cu sectorul privat, instituții publice, grupuri de inițiativă locală, agenți economici în implementarea de activități și proiecte comunitare
 | 10 |
| 1. ONG dotat cu echipament necesar și asigurat cu personal (minim 2 persoane) pentru desfășurarea activităților organizației
 | 5 |
| 1. Experiența personalului - personalul propus pentru implicarea în program deține experiență necesară implementării activităților
 | 10 |
| **Criterii de evaluare tehnico - financiară** |  |
| 1. Prezentarea unui concept clar și consistent de plan de acțiuni privind colaborarea cu femeile din grupul țintă în oferirea asistenței la dezvoltarea activităților generatoare de venituri, rezistente la schimbarea climei pentru următorii 2 ani
 | 25 |
| 1. Bugetul proiectului este corect întocmit fiind în corelație cu activitățile descrise în formularul de aplicare
 | 25 |

Proiectele care în rezultatul evaluării vor obține mai puțin de 70 de puncte vor fi descalificate.

În rezultatul evaluării, vor fi sprijinite 3 ONG-uri care vor acumula cel mai mare scor.

**TIPUL ȘI VALOAREA GRANTURILOR OFERITE**

Valoarea granturilor oferite pentru ONG-le selectate este calculată în corespundere cu numărul de beneficiare asistate și va constitui:

* pentru ONG-ul care va acoperi raioanele Nisporeni, Călărași, Basarabeasca, Leova – maxim 6 000 USD (asistență pentru 10 beneficiare)
* pentru ONG-ul care va acoperi UTA Găgăuzia – maxim 8 000 USD (asistență pentru 15 beneficiare)
* pentru ONG-ul care va acoperi zona de securitate și regiunea transnistreană - maxim 16 000 USD (asistență pentru 31 beneficiare).

Finanțarea oferită de PNUD va putea fi folosită, în funcție de tipul activităților planificate, pentru asistența necesară oferită femeilor ce reprezintă gospodării casnice la implementarea și durabilitatea activităților generatoare de venituri.

# ELIGIBILITATEA CHELTUIELILOR

Cheltuieli **eligibile**:

* Cheltuieli de personal (remunerarea experților)
* Cheltuieli de deplasare / transport
* Cheltuieli comunicare
* Alte cheltuieli (birotică, telefonie)

Pentru a fi considerate **eligibile** următoarele cheltuieli:

* Să fie indispensabile pentru realizarea obiectivelor de realizare a proiectului.
* Să fie contractate și efectuate în perioada valabilității contractului de grant.
* Să fie confirmate prin documente justificative.

Următoarele cheltuieli sunt considerate **ne-eligibile**:

* Plăți aferente rambursării de datorii, dobânzii și comisioane pentru credite.
* Amenzi, penalități și cheltuieli de judecată și arbitraj.
* Împrumuturi pentru părți terțe.

# TERMENI ȘI MODUL DE APLICARE

Documentele de aplicare vor fi completate în limba română sau rusă, informațiile solicitate vor fi prezentate conform Formularului model și vor fi descrise clar și în corespundere cu solicitările din fiecare secțiune a documentului. Modelul Formularului de aplicare poate fi accesat pe pagina web [www.axa.md/rescom](http://www.axa.md/rescom).

Pentru consultații la completarea și depunerea dosarelor vă rugăm să ne contactați la nr. de telefon: 079403228, Vitalie POPA, reprezentant AXA Management Consulting sau prin e-mail: vpopa@axa.md.

Reprezentat al Proiectului ”Comunități rezistente la schimbări climatice prin abilitarea femeilor” – Tatiana CRĂCIUN, telefon de contact 068680525, e-mail: tatiana.craciun@undp.org.

Termenul limită de depunere a dosarelor este **22 decembrie 2022, ora 23:59.** Dosarele transmise după ora limită de aplicare nu vor fi supuse evaluării**.**

Dosarele complete vor fi depuse în format electronic la următoarea adresă: office@axa.md.

Mesajele de aplicare vor conține în mod obligatori următorul subiect:

”Aplicație concurs grant ONG – asistență pentru femei cu activitate economică în gospodarii casnice <denumirea organizației> / regiunea țintă”.

Pachetul de aplicare va conține:

**Formularul de aplicare completat – Anexa 1** (în format Word și format PDF semnat), împreună cu anexele:

1. Bugetul estimativ detaliat – **Anexa 2**
2. Copia Certificatului de înregistrare a organizației (inclusiv Extras din registrul de stat al persoanelor juridice eliberat de ASP actualizat conform modificărilor legislative)
3. Copia Statutului organizației
4. Lista membrilor fondatori și angajaților organizației, cu indicarea funcției lor
5. Raportul de activitate pentru ultimii 3 ani/CV-ul organizației
6. CV experți implicați
7. Raportul financiar pentru anul 2021
8. Opțional: rapoarte de participare în proiecte/inițiative similare, alte documente care ar atesta asupra activității organizației în domenii relevante proiectului ”Comunități rezistente la schimbări climatice prin abilitarea femeilor”.

Modelul formularului de aplicare este prezentat în **Anexa 1**

Modelul bugetului este prezentat în **Anexa 2**